**Edo Murtić** (Velika Pisanica / Bjelovar, 4. maj 1921. - Zagreb, 2. januar 2005. bio je hrvatski i jugoslavenski slikar i grafičar.

Biografija
----------

Sa četiri godine - 1925. porodica mu se preselila u Zagreb, tu je pohađao osnovnu školu, a nakon toga tadašnju Obrtnu školu (kasnije Škola primijenjene umjetnosti), gdje su mu nastavnici bili dobri slikari; Edo Kovačević, Kamilo Tompa i Ernest Tomašević. Prvi put je izlagao 1935. u Realnoj gimnaziji u Zagrebu, nakon tog se aktivno počeo baviti likovnom umjetnošću, kao crtač reklama i slikar dekorater na sajmovima Zagrebačkog zbora. Pred rat - 1939. se upisao na Akademiju likovnih umjetnosti u Zagrebu u klasu Ljube Babića i Krste Hegedušića, ali se 1940. preselio na beogradsku Akademiju kod Petra Dobrovića, no kad je počeo rat 1941. vratio se u Zagreb u klasu Ljube Babića. Akademiju zapravo nije ni dovršio jer se pred kraj 1943. prebacio u partizane, gdje se angažirao u kulturno-umjetničkom odjelu ZAVNOH-a, na radu plakata, novina, propagandnih letaka. Iz tog vremena naimpresivniji rad mu je grafička mapa *Jama* na stihove I. G. Kovačića koju je realizirao zajedno sa slikarem Zlatkom Pricom. Edo Murtić vrlo je rano prihvatio socijalističke ideje i iskazao svoju sklonost NOP-u, praktički još od 1941. i nikad nije krio svoje ljevičarsko opredjeljenje, čak i 1990-ih kad su mnogi okrenuli kaput i počeli tvrditi da su u mladosti bili nešto drugo... 
Nakon Drugog svjetskog rata, postavljen je za načelnika propagande predsjednika hrvatske vlade (kasnija OZEHA- Oglasni zavod Hrvatske), ali je brzo odustao od tog posla, jer mu se puno više sviđala pozicija slobodnog umjetnika - slikara, kako je sam rekao *bilo je puno prijedloga i situacija koji su me mogli odvući u druge vode, ali nisam se dao*...

Mozaik u riječkoj banci
Bavio se i scenografijom (za kazalište), dekoracijom javnih prostora, murali i mozaici  (ciklus za Zagrebačku banku krajem 1970-ih).
Nakon rata je puno putovao po inozemstvu, naročito često u Francusku i Italiju. Za njega i njegovu slikarsku genezu osobito je bilo značajno putovanje u Ameriku i Kanadu 1951. gdje se upoznao sa slikarstvom Jacksona Pollocka i njegovim *action paintingom* koje ga je potpuno impresioniralo, tako da je nakon toga malo po malo (trebalo mu je skoro 10 godina) i on postao *pollackovac*. Prije tog je slikao po tadašnjoj zagrebačkoj modi u duhu post ekspresionizma, strogo figuralne slike. Nakon povratka u Zagreb organizirao je izložbu u Umjetničkom paviljonu 1953. pod nazivom *Doživljaj Amerike*, a 1956. bio je jedan od osnivača *Grupe Mart*. heterogene grupe okupljene oko Krste Hegedušića i sve se više udaljavao od figuralnog slikarstva, prema apstraktnom ekspresionizmu.

Edo Murtić bio je redovni član Hrvatske akademije znanosti i umjetnosti od 1997. i član Hrvatskog helsinškog odbora. Živio je na relaciji Zagreb (Martićeva ulica) Vrsar, gdje je imao vikendicu.

Izložbe
-------

Edo Murtić je za života često izlagao, kako u domovini (galerija Forum bila je njegova kućna galerija), tako i u inozemstvu, tako da je ostvario oko 150 samostalnih i 300 kolektivnih izložbi na svim kontinentima. Slike mu se nalaze po brojnim privatnim i javnim kolekcijama po čitavom svijetu. 
Prvi put je izlagao na Venecijanskom bijenalu 1958. zajedno sa svojim profesorom Krstom Hegedušićem, drugi put 1964. zajedno sa Glihom, Petlevskim, Pricom, Šimunovićem, Bakićem i Džamonjom i zadnji put 1972. na popratnoj izložbi *Graphic Art Today* zajedno sa Šutejem, Piceljem, Dobrovićem i Nevjestićem.
Edo Murtić izlagao je 1959. i na *2 Documenti u Kasselu*.

### Samostalne izložbe

* 1966 Galerija Umjetnina Split, Split
* 1988 Umjetnički paviljon, Zagreb
* 2003 Retrospektiva, Moderna galerija Zagreb
* 2004 Kunsthistorisches Museum Wien, Vienna
* 2005 Umjetnički paviljon, Zagreb
* 2010 Donacija, Muzej suvremene umjetnosti, Zagreb

Izbor najpoznatijih djela
-------------------------

* grafička mapa *Jama* (zajedno sa Z. Pricom 1944.
* ciklus *Doživljaj Amerike* 1951. - 1953.
* *Mozaik* na grobu Pirker, Mirogoj, Zagreb 1973.
* *Mozaik* na grobu Šeferov, Mirogoj, Zagreb
* *Jesen* 1962.
* *Plava podloga* 1964.
* *Crni trokut* 1968.
* *Tapiserija* za koncertnu dvoranu Vatroslav Lisinski, Zagreb 1970.
* *Kompozicija*, (akril na platnu 73 x 60 cm) 1972.
* *Mozaik* za poslovnu zgradu Zagrepčanka 1975.
* *Pred kućom* (gvaš i pastel 100x70 cm) 1981.
* *Pejzaž s oblacima* (ulje na platnu 98x130 cm) 1991.
* *Krajolik s morem* (ulje na platnu 120x176 cm) 1991.

Bibliografija
-------------

* Vladimir Maleković: *Murtić [His life and art]*, Centro Iniziative Pordenone, 1978.
* Čedo Prica: *Plovidbe atelijerom Ede Murtića*, Naprijed Zagreb, 1997. ISBN 978-953-178-075-9
* Michael Gibson: *Edo Murtić*, Nacionalna i sveučilišna biblioteka Zagreb, 1989.
* Igor Zidić: *Edo Murtić*, Moderna galerija Zagreb, 2002.

Nagrade
-------

Za svoj rad Edo Murtić, dobio je 1981. godišnju nagradu, a 2000. i nagradu za životno djelo *Vladimir Nazor*

Izvori
------

1. 1 2 3 4 5  Krešimir Šilipetar. „*Biografija*" (hrvatski). Edo Murtic - official site. Pristupljeno 5. 11. 2011.
2. 1 2 3  „*Edo Murtić - Biografija*" (hrvatski). Galerija Kula, Split. Arhivirano iz originala na datum 2012-03-16. Pristupljeno 5. 11. 2011.
3. ↑  „*Životopis Zlatka Price*, na portalu Prica (pristupljeno 4.03. 2011.)". Arhivirano iz originala na datum 2010-01-17. Pristupljeno 2011-11-06.
4. ↑  Sina Karli. „*Edo Murtić u vrtlogu politike*" (hrvatski). Nacional. Arhivirano iz originala na datum 2012-05-23. Pristupljeno 5. 11. 2011.
5. 1 2  „*Edo Murtić - Biografija*" (hrvatski). Životopis.hr. Arhivirano iz originala na datum 2011-08-22. Pristupljeno 5. 11. 2011.
6. ↑  Deceased members, All classes of Academy JAZU (pristupljeno 4.03. 2011.)
7. 1 2  „*Croatian Artists at Venice Biennales*" (hrvatski). Culturenet Croatia. Pristupljeno 5. 11. 2011.
8. ↑  Murtic, Edo na arhivu documente 2
9. ↑  Nagrada Vladimir Nazor 1959.–2005.

Vanjske veze
------------

* Edo Murtić-službene stranice ()
* Murtić Edo, na portalu Galerija Mona Lisa (slike)

***Edo Murtić*** na Wikimedijinoj ostavi